Nagypáli Község Önkormányzati Képviselő-testületének 6/2017 (V.30.) önkormányzati rendelete

a házasságkötés hivatali helyiségen, valamint hivatali időn kívüli engedélyezéséről és az anyakönyvi eljárásban fizetendő díjakról

 Hatályos: 2017. 05. 31

Nagypáli Község Önkormányzati Képviselő-testülete az anyakönyvi eljárásról szóló 2010. évi I. törvény 96.§-ában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**A rendelet hatálya**

**1.§.**

A rendelet hatálya Nagypáli Község Önkormányzatának közigazgatási területén történő házasságkötési eljárásokra terjed ki.

**Az anyakönyvi eljárások díjai**

**2.§.**

A házasságkötési eljárások során nem minősül díjköteles többletszolgáltatásnak:

          a.) az ünnepség céljára megfelelően berendezett helyiség,

          b.) az ünnepi beszéd, emléklap,

          c.) a gépi zene szolgáltatása.

**3.§.**

(1) Amennyiben a házasulók legalább egyik Nagypáli lakóhellyel rendelkezik, a házasságkötési eljárás díjmentes*.*

 (2) A megtartott házasságkötés esetén a többletszolgáltatás ellentételezéseként az alábbi mértékű díjat kell fizetni:

          a.) hivatali időben és hivatali helyiségben: díjmentes,

          b.) a hivatali időn belül és hivatali helyiségen kívül: 5000 Ft

          c.) hivatali időn kívül és hivatali helyiségben: 10.000 Ft

          d.) hivatali időn kívül és hivatali helyiségen kívül: 12.000 Ft.

A térítési díjak az ÁFA-t tartalmazzák.

Amennyiben a házasulók egyike a Nagypáli Közös Önkormányzati Hivatalt fenntartó Önkormányzatok valamelyikének közigazgatási területén bejelentett lakóhellyel rendelkezik a házasságkötési eljárás térítésmentes.

**4.§.**

**(**1) A hivatali munkaidőn kívül, a hivatali helyiségben történő házasságkötésnél közreműködő anyakönyvvezetőt bruttó 6.000 Ft díjazás illeti meg. Ha az anyakönyvvezető azonos napon több esetben működik közre, eseményenként bruttó 4.000 Ft díjazás illeti meg.

(2) A hivatali munkaidőn kívül, nem a hivatali helyiségben történő házasságkötés megkötésénél közreműködő anyakönyvvezetőt bruttó 10.000 Ft díjazás illeti meg. Ha az anyakönyvvezető azonos napon több esetben működik közre, eseményenként bruttó 7.000 Ft díjazás illeti meg.

(3) A házasságkötésnél közreműködő anyakönyvvezetőt 2 évente nettó 20.000 Ft összegű ruházati költségtérítés illeti meg.

**5.§.**

Ezen rendelet 3.§-ában meghatározott szolgáltatási díjat előre, legalább a házasságkötés létesítésének kitűzött időpontját megelőző 15 nappal korábban, egy összegben Nagypáli Község Önkormányzatának költségvetési számlájára kell befizetni, melyet a befizető szelvénnyel, vagy annak másolatával igazolni kell az anyakönyvvezető előtt.

**6.§.**

A házasságkötés létesítésének elmaradásáról a kitűzött időpontot megelőzően legalább 15 nappal az érintettek kötelesek Nagypáli Közös Önkormányzati Hivatal jegyzőjét értesíteni. Ebben az esetben a díjnak befizető számára történő visszafizetésére kerül sor az értesítés a Hivatalhoz történő érkezét követő 30 napon belül.

**7.§.**

(1) Ezen rendelet kihirdetését követő napon lép hatályba azzal, hogy rendelkezéseit a folyamatban lévő ügyekben is alkalmazni kell.

(2)E rendelet hatálybalépésével egyidejűleg hatályát veszti: Nagypáli Község Önkormányzati Képviselő-testületének 7/2011. (V.10.), valamint a 13/2013(XI.23.) önkormányzati rendelete.

**Köcse Tibor                                                                                     Szita Gabriella  
                          polgármester                                                                                           jegyző**